### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. január 25-i ülésének*

jegyzőkönyvéből

**18/2016. (I.25.) sz. GVB határozat**

A Gazdasági- és Városstratégiai Bizottság megtárgyalta a „Tájékoztatás a Gazdasági- és Városstratégiai Bizottság 117/2015.(IV.13.) számú határozatában foglaltak teljesítéséről” című előterjesztést és tudomásul veszi, hogy:

1. A Gazdasági- és Városstratégiai Bizottság 117/2015.(IV.13.) számú határozata alapján Szombathely Megyei Jogú Város Önkormányzata és a Klebelsberg Intézményfenntartó Központ Szombathelyi Tankerülete között létrejött 70.361-11/2015. számú támogatási szerződés 12. pontjának, valamint a szakképzésről szóló egyes jogszabályok, illetve a Klebelsberg Intézményfenntartó Központ fenntartásában működő egyes szakképzési feladatot ellátó köznevelési intézmények fenntartóváltásával összefüggő intézkedésekről szóló 120/2015.(V.21.) Korm. rendelet figyelembevételével **a KLIK Szombathelyi Tankerülete köteles 180.000,- Ft összegű támogatást** az **Önkormányzat részére** az Unicredit Bank Hungary Zrt-nél vezetett 10918001-00000003-25300036 számlaszámra (közlemény: szárazelem díjazás) legkésőbb **2016. február 20. napjáig visszafizetni.**
2. A Gazdasági- és Városstratégiai Bizottság 117/2015.(IV.13.) számú határozatának teljeskörű végrehatása érdekében az új fenntartókkal, **a *Szombathelyi Műszaki Szakképzési Centrummal és a Szombathelyi Szolgáltatási Szakképzési Centrummal* támogatási megállapodás kötendő** (a szakképzési centrumokhoz fenntartásba átkerülő intézmények a Szombathelyi Műszaki Szakképző Iskola és Kollégium Gépipari Szakközépiskolája, a Szombathelyi Műszaki Szakképző Iskola és Kollégium, az Oladi Általános Iskola, Középiskola és Szakiskola szakképzési intézményegysége).

A KLIK Szombathelyi Tankerülete által visszautalt összeg (180.000,- Ft) átadása- **a visszautalását követően** - az alábbi intézmények részére, a megjelölt összegben történhet:

|  |  |  |
| --- | --- | --- |
|  | |  |
| 1. | Szombathelyi Műszaki Szakképző Iskola és Kollégium Gépipari Szakközépiskolája  ***Szombathelyi Műszaki Szakképzési Centrum*** | 70.000,- Ft |
| 2. | Szombathelyi Műszaki Szakképző Iskola és Kollégium  ***Szombathelyi Műszaki Szakképzési Centrum*** | 60.000,- Ft |
| 3. | Oladi Általános Iskola, Középiskola és Szakiskola  ***Szombathelyi Szolgáltatási Szakképzési Centrum*** | 50.000,- Ft |

A pénzjutalom kizárólag a tanulók aktivitását közvetlenül befolyásoló tárgyjutalmakra, a tanteremben, intézményi udvaron megjelenő eszközökre és berendezésekre vagy az iskolai környezet szépítéséhez használható fel.

(A Bizottság a fenti határozatot az Önkormányzat SZMSZ-ének 54. § (5) pont 10. alpontjában kapott felhatalmazása alapján hozta meg.)

**Felelős**: Lendvai Ferenc, a bizottság elnöke

(A végrehajtás előkészítéséért:

Lakézi Gábor, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője,

Fodor István, a Klebelsberg Intézményfenntartó Központ Szombathelyi Tankerület igazgatója)

**Határidő**: 2016. május 31.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető